Fiskeldisfræðingur og rollukarl saman í túninu heima Úr eldhúsglugganum á yngra íbúðarhúsinu í Ystu Görðum blasir Eldborgin við en nýju fjárhúsin skyggja á það litla sem sást af sjónum . Um er að ræða yfir þúsund fermetra byggingu sem tekin var í notkun í desember , stórvirki þar sem nær allt er véltækt . Andrés Ölversson bóndi á bænum er uppalinn þar en Þóra Sif Kópsdóttir eiginkona hans kemur frá Patreksfirði . Þau hafa búið saman í Ystu Görðum í fjórtán ár . Andrés segir að líklega hafi frá fyrstu tíð verið nokkuð ljóst að hann yrði bóndi með fé . Þóra ætlaði hins vegar að læra loðdýrarækt en skipti um skoðun og skellti sér í fiskeldisnám á Hólum . Hún hefur hinsvegar bara unnið við þá grein í eitt ár og bara átt gullfiska sem illa hefur gengið að halda lífinu í . Spjallað er við þau Andrési og Þóru í nýjasta tölublaði Skessuhorns sem kom út í gær , miðvikudag .